**ՀԻՄՆԱՎՈՐՈՒՄ**

**«ԴԵՄԵՐ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ԿՈՂՄԻՑ ՆԱԽԱՏԵՍՎՈՂ ԳՈՐԾՈՒՆԵՈՒԹՅԱՆ ԻՐԱԿԱՆԱՑՄԱՆԸ ՆԱԽՆԱԿԱՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Աբովյան համայնքի ավագանու քննարկմանը ներկայացվող նախագիծը մշակվել է «Շրջակա միջավայրի վրա ազդեցության գնահատման և փորձաքննության մասին» օրենքի 16-րդ հոդվածի 2-րդ և 3-րդ մասերի, Հայաստանի Հանրապետության կառավարության 19.11.2014թ. N 150-Ն որոշմամբ սահմանված կարգի պահանջներին համապատասխան։

«Դեմեր» սահմանափակ պատասխանատվության ընկերությունը ցանկություն է հայտնել Հայաստանի Հանրապետության  Կոտայքի մարզի Աբովյան համայնքի՝  Արամուս բնակավայրի վարչական սահմաններում գտնվող բազալտների հանքավայրի Դեմեր 1 տեղամասում օգտակար հանածոների արդյունահանման ժամկետի և ծավալների փոփոխման (ավելացման) նպատակով անհրաժեշտ  աշխատանքներ  իրականացնել, որի կապակցությամբ 2025թ. փետրվարի 14-ին ժամը 11։00-ին Արամուս բնակավայրի վարչական ղեկավարի նստավայրում տեղի է ունեցել հանրային քննարկում, որը մասնակիցների կողմից հավանության է արժանացել «Դեմեր»  սահմանափակ պատասխանատվության ընկերության կողմից Արամուս բնակավայրի վարչական սահմաններում գտնվող բազալտների հանքավայրի Դեմեր 1 տեղամասում օգտակար հանածոների արդյունահանման ժամկետի և ծավալների փոփոխման (ավելացման) նպատակով աշխատանքներ իրականացնելու վերաբերյալ ծրագիրը։

Աբովյան համայնքի ավագանու որոշման նախագծի ընդունման դեպքում՝ ընկերության կողմից օրենսդրությամբ սահմանված կարգով Արամուս բնակավայրի վարչական սահմաններում գտնվող բազալտների հանքավայրի Դեմեր 1 տեղամասում օգտակար հանածոների արդյունահանման ժամկետի և ծավալների փոփոխման (ավելացման) նպատակով աշխատանքներ իրականացնելու դեպքում համայնքում կստեղծվեն աշխատատեղեր՝ որոնք կհամալրվեն հիմնականում Արամուս գյուղի բնակիչներով, համայնքային բյուջեն կավելանա հետագայում կնքվող վարձակալության պայմանագրով ավագանու կողմից սահմանված վճարով։

Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։

**ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**